Viljandi 23. mai 2023 nr 248

**Väikse-Joona detailplaneeringu algatamine**

**ja keskkonnamõju strateegilise hindamise**

**algatamata jätmine**

Aili Tammearu esitas 28.03.2023 Viljandi Vallavalitsusele taotluse (reg-nr 7-2/152-1) detailplaneeringu algatamiseks Oiu külas katastriüksusel 32802:001:0169 (Väikse-Joona). Taotleja soovib ehitada majutusteenuse pakkumiseks vajalikud hooned.

Olemasolev hoonestus katastriüksusel puudub.

Kolga-Jaani valla ja Tarvastu valla liitumisel Viljandi vallaga moodustus 25.10.2017 haldusüksus nimega Viljandi vald.

Taotletaval planeeringualal kehtib Kolga-Jaani Vallavolikogu 18.02.1999 määrusega nr 8 „Kolga-Jaani valla üldplaneeringu kehtestamine“ kehtestatud Kolga-Jaani valla üldplaneering (edaspidi ka üldplaneering). Üldplaneering taotletava planeeringuala maakasutuse juhtotstarvet ei määratle. Katastriüksuse olemasolev sihtotstarve on maatulundusmaa. Detailplaneering on kooskõlas üldplaneeringuga.

Detailplaneeringu koostamise kohustus tuleneb planeerimisseaduse § 125 lg-st 2, mille kohaselt on detailplaneeringu koostamine nõutav muu hulgas üldplaneeringuga määratud detailplaneeringu koostamise kohustusega alal või juhul.

Üldplaneeringu (seletuskiri p 6.2.1) kohaselt tuleb detailplaneering koostada veekogu kallastest 250 m ulatuses jäävate kruntide hoonestamiseks.

Väikse-Joona katastriüksuse omanik Anne Liiva on 09.05 2023 allkirjastatud lepinguga nr DP339 (reg-nr 15-1/165) võtnud üle detailplaneeringu koostamise tellimise ja finantseerimise kohustuse.

Tulenevalt eeltoodust ja võttes aluseks Eesti territooriumi haldusjaotuse seaduse § 141 lg 41, planeerimisseaduse § 4 lg 1, § 124 lg 10, § 125 lg 2, § 127, § 128 lg-d 1 ja 5, keskkonnamõju hindamise ja keskkonnajuhtimissüsteemi seaduse § 35, Kolga-Jaani Vallavolikogu 18.02.1999 määrusega nr 8 „Kolga-Jaani valla üldplaneeringu kehtestamine“ kehtestatud Kolga-Jaani valla üldplaneeringu, Viljandi Vallavolikogu 28.02.2022 määruse nr 13 „Planeerimisseaduses sätestatud küsimuste lahendamise volitamine“ § 1 lg 1 ning arvestades esitatud taotlust:

1. Algatada detailplaneeringu koostamine Oiu külas Väikse-Joona katastriüksusel 32802:001:0169 vastavalt lisatud asendiplaanile (lisa 1). Detailplaneeringu eesmärgiks on määrata kruntide ehitusõigus majutusteenuse pakkumiseks vajalike hoonete ehitamiseks. Detailplaneeringuala suurus on ligikaudu 9300 m2.
2. Anda detailplaneeringu koostamise lähteseisukohad vastavalt käesoleva korralduse lisale 2.
3. Mitte algatada koostatava detailplaneeringu keskkonnamõju strateegilist hindamist, kuna planeeringuga ei kavandata tegevust, mis keskkonnamõju hindamise ja keskkonnajuhtimissüsteemi seaduse kohaselt on olulise keskkonnamõjuga tegevus. Kavandatava tegevusega ja detailplaneeringu elluviimisega ei kaasne eeldatavalt vahetu või kaudne mõju, mis võib ületada mõjuala keskkonnataluvust, põhjustada keskkonnas pöördumatuid muutusi või seada ohtu inimese tervise ja heaolu, kultuuripärandi või vara.
4. Viljandi Vallavalitsuse planeeringuspetsialistil korraldada planeeringu algatamise teate avaldamine:
	1. ajalehes Sakala 30 päeva jooksul peale korralduse jõustumist;
	2. Ametlikes Teadaannetes 14 päeva jooksul peale korralduse jõustumist;
	3. Viljandi valla veebilehel [www.viljandivald.ee](http://www.viljandivald.ee)
5. Korraldus jõustub teatavakstegemisest.

(allkirjastatud digitaalselt)

Alar Karu (allkirjastatud digitaalselt)

vallavanem Reet Pramann

 vallasekretär

Saata: Anne Liiva

Alar Liiva

Aili Tammaru

Antu Ott

Transpordiamet (info@transpordiamet.ee)

Päästeamet (louna@rescue.ee)

Riigimetsa Majandamise Keskus (rmk@rmk.ee)

planeeringuspetsialist (raivo.laidma@viljandivald.ee)